**TEHNIŠKI DAN: LONČARSTVO – OBLIKOVANJE GLINE**

**VODILO ZA UČITELJE**

Tehniški dan: **Lončarstvo – oblikovanje gline**

Predmet: tehnika in tehnologija

Starost učencev: 6. razred

Trajanje: 5 PU

Splošni cilji:

Učenec:

- spozna svoje sposobnosti in nagnjenja in jih usmerja v ustvarjalno delo v stroki in prostem času,

- opazuje, preizkuša, primerja sestavine in spoznava zveze med tehničnimi principi in naravnimi zakonitostmi.

Operativni cilji:

Učenec:

- zbere gradiva in tehnologije značilne za njihovo okolje in jih uporabi za ustvarjanje tipičnih predmetov,

- spoznava poklice in razvojne možnosti v okolju,

- spozna pomen ročnih spretnosti,

- spoznava vrednost ročnih izdelkov,

- spoznava pomen tradicionalne obrti.

Oblika dela: individualna

Metode dela: metoda opazovanja, metoda ročnega oblikovanja, metoda dela s tekstom

Medpredmetne povezave: likovna umetnost, naravoslovje

Naloge:

1. Poiščejo ročno in strojno izdelani posodi ter razlikujejo med ročno izdelanim in strojno izdelanim predmetom. Izdelka fotografirajo in fotografiji pošljejo učitelju.

2. Na dva načina izdelajo preprosto posodo iz gline oziroma iz oblikovalne mase. Fotografirajo postopek izdelave in končni izdelek. Fotografiji pošljejo učitelju.

3. Odgovorijo na nekaj vprašanj v zvezi z dejavnostjo. Fotografijo odgovorov pošljejo učitelju.

**Tehniški dan so učenci opravili, če so poslali učitelju fotografije vseh treh nalog.**